Document ID: 31992R1599

Title and Content:
ΚΑΝΟΝΙΣΜΟΣ (ΕΟΚ) αριθ. 1599/92 ΤΗΣ ΕΠΙΤΡΟΠΗΣ της 23ης Ιουνίου 1992 για συντηρητικά μέτρα και για αναστολή των προκαθορισμών σε ορισμένους γεωργικούς τομείς Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 5 και 155, τον κανονισμό (ΕΟΚ) αριθ. 2727/75 του Συμβουλίου της 29ης Οκωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2), τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου περί κοινής οργανώσεως αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 61/92 (4), και ιδίως το άρθρο 17 παράγραφος 7 δεύτερο εδάφιο, τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (6), τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (7), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (8), τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (9), όπως τροποποιήθηκε τελευταία από τον κανονισμό (ΕΟΚ) αριθ. 1235/89, τον κανονισμό (ΕΟΚ) αριθ. 2783/75 του Συμβουλίου της 29ης Οκτωβρίου 1975 περί κοινού συστήματος εμπορίας για την ωαλβουμίνη και την γαλακτοαλβουμίνη (10), όπως τροποποιήθηκε από τον κανονισμό (ΕΟΚ) αριθ. 4001/87 (11), Εκτιμώντας: ότι οι περίοδοι εμπορίας για ορισμένο αριθμό γεωριγικών προϊόντων αρχίζουν την 1η Ιουλίου ότι το Συμβούλιο μέχρι σήμερα δεν ενέκρινε τις τιμές για τη νέα περίοδο εμπορίας 1992/93 ενός μεγάλου αριθμού γεωργικών προϊόντων- ότι η Επιτροπή, σε εφαρμογή των καθηκόντων που της έχουν ανατεθεί από τη συνθήκη, οδηγείται να λάβει τα απαραίτητα συντηρητικά μέτρα για να εξασφαλιστεί η συνέχιση της λειτουργίας της κοινής γεωργικής πολιτικής- ότι, αναμένοντας τις επικείμενες αποφάσεις που θα θεσπιστούν από το Συμβούλιο, ή, ελλείψει αυτού, από την Επιτροπή, για τη νέα περίοδο εμπορίας 1992/93, τα μέτρα αυτά λαμβάνονται συντηρητικά και δεν προδικάζουν τις εν λόγω αποφάσεις- ότι, βάσει των βραχυχρόνιων αυτών συντηρητικών μέτρων, πρέπει να διατηρηθούν προσωρινά από την 1η Ιουλίου 1992 όπως ήταν στις 30 Ιουνίου 1992 τα εξισωτικά ποσά προσχωρήσεως, οι επιστροφές στην παραγωγή στον τομέα της ζάχαρης, η απόδοση της δαπάνης αποθεματοποιήσεως και η εισφορά αποθεματοποιήσεως στον τομέα της ζάχαρης- ότι στον τομέα των σιτηρών και της ζάχαρης, πρέπει να καθοριστούν από την 1η Ιουλίου οι εισφορές κατά την εισαγωγή συναρτήσει των τιμών ανασχέσεως που ισχύουν στις 30 Ιουνίου 1992- ότι πρέπει επίσης να προβλεφθεί η διατήρηση, από την 1η Ιουλίου, των τιμών αγοράς που εφαρμόζονται στην παρέμβαση στον τομέα της ζάχαρης- ότι, αναμένοντας τον καθορισμό των τιμών για την περίοδο 1992/93, θα πρέπει να ληφθούν τα αναγκαία μέτρα ώστε να αποφευχθούν κερδοσκοπικές ενέργειες και διαταράξεις των αγορών- ότι η αναστολή της δυνατότητας προκαθορισμού των εισφορών κατά την εισαγωγή ανταποκρίνεται σ' αυτό το στόχο- ότι θα πρέπει να υπογραμμιστεί ότι τα ποσά που περιλαμβάνονται στον παρόντα κανονισμό θα προσαρμοστούν, ενδεχομένως, με ισχύ από την 1η Ιουλίου, συναρτήσει των αποφάσεων που θα θεσπιστούν σε θέματα τιμών για την περίοδο εμπορίας 1992/93- ότι, ομοίως, πρέπει να εφιστάται η προσοχή των εμπορευομένων επί του γεγονότος ότι τα νομισματικά εξισωτικά ποσά που εφαμόζονται θα προσαρμοστούν, ενδεχομένως, με ισχύ από την 1η Ιουλίου, συναρτήσει των αποφάσεων που θα θεσπιστούν σε θέματα τιμών και αντιπροσωπευτικών ισοτιμιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Οι εισφορές κατά την εισαγωγή και οι τιμές κατωφλίου που αναφέρονται: - στα άρθρα 8 και 12 του κανονισμού (ΕΟΚ) αριθ. 2759/75, - στα άρθρα 3 και 7 του κανονισμού (ΕΟΚ) αριθ. 2775/75, - στα άρθρα 3 και 7 του κανονισμού (ΕΟΚ) αριθ. 2771/75, - στο άρθρο 2 του κανονισμού (ΕΟΚ) αριθ. 2783/75, που εφαρμόζονται στις 30 Ιουνίου 1992 συνεχίζουν να εφαρμόζονται από την 1η Ιουλίου 1992. Οι εισφορές που αναφέρονται: - στα άρθρα 13 και 14 του κανονισμού (ΕΟΚ) αριθ. 2727/75, με εξαίρεση εκείνες που αναφέρονται στον αραβόσιτο και στο σόργο, - στο άρθρο 16 του κανονισμού (ΕΟΚ) αριθ. 1785/81, καθορίζονται από την 1η Ιουλίου 1992 συναρτήσει των τιμών κατωφλίου που εφαρμόζονται στις 30 Ιουνίου 1992. 2. Όταν από την πράξη προσχώρησης προβλέπεται η εφαρμογή εξισωτικών ποσών προσχώρησης μετά τις 30 Ιουνίου 1992, εφαρμόζονται τα εξισωτικά ποσά προσχώρησης που ισχύουν την ημερομηνία αυτή. 3. Οι επιστροφές στην παραγωγή που αναφέρονται στο άρθρο 9 παράγραφος 3 του κανονισμού (ΕΟΚ) αριθ. 1785/81, που εφαρμόζονται στις 30 Ιουνίου 1992, συνεχίζουν να εφαρμόζονται από την 1η Ιουλίου 1992. Άρθρο 2 Οι τιμές αγοράς στην παρέμβαση, καθώς και το ποσό της επιστροφής των δαπανών αποθεματοποιήσεως και της εισφοράς αποθεματοποιήσεως, που εφαρμόζονται στις 30 Ιουνίου 1992 στον τομέα της ζάχαρης, συνεχίζουν να εφαρμόζονται από την 1η Ιουλίου 1992. Άρθρο 3 Τα ποσά που αναφέρονται στα προηγούμενα άρθρα, καθώς και οι επιστροφές κατά την εξαγωγή και οι επιστροφές στην παραγωγή στον τομέα των σιτηρών, εφαρμόζονται με την επιφύλαξη των τροποποιήσεων που θα προκύψουν από τις αποφάσεις σε θέματα τιμών για την περίοδο 1992/93. Όσον αφορά τα ποσά που θα χορηγηθούν, η προκαταβολή τους θα γίνει μετά την ενδεχόμενη προσαρμογή των ποσών αυτών σύμφωνα με το προηγούμενο εδάφιο. Άρθρο 4 Ο προκαθορισμός των εισφορών κατά την εισαγωγή στον τομέα της ζάχαρης αναστέλλεται έως τις 3 Ιουλίου 1992. Άρθρο 5 Ο παρών κανονισμός αρχίζει να ισχύει την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Ιουνίου 1992.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2488
2639
2487
2477
2443

EuroVoc IDs (Expanded): 2488
2639
2487
2477
2443

Dataset Source: meu

Split: train